Citește Horoscop săptămânal Pești. Previziuni pentru perioada 18 – 24 mai 2024, realizat de Urania în exclusivitate pentru Libertatea. Află ultimele previziuni astrale pentru nativii din zodia Pești și urmarește video Uranissima.
Horoscop săptămânal Pești – 18 – 24 mai 2024
Pe 18 mai, reacții de respingere ale unor persoane din categoria „parteneri” (de viață, de afaceri, colaboratori ori rivali) care au inițiative deloc pe placul nativilor, aceștia simțindu-se „agresați” de insistența lor și având impresia că li se forțează mâna”, că aceia exagerează, indiferent care ar fi motivația lor.
Între 18 mai, după ora 13:23′, și începutul zilei de 21 mai, axa celor două case ale banilor este dinamică numai pe direcția muncă și salariu unde, cei mai mulți dinte nativi par a fi nemulțumiți de condițiile actuale. În ziua de 20 mai, Soarele va intra în zodia Gemenilor și, până pe 20 iunie, va tranzita sectorul relațiilor de familie, unde va avea un rol modest; el va accentua dorința nativilor de a se detașa de greul treburilor casnice sau terre à terre având sentimentul că se cufundă într-o zonă precară.
În ziua de 23 mai, tot în acest sector, își va face intrarea planeta Venus care, până pe 17 iunie va avea, la rândul ei, un rol modest dar nu neapărat inutil. Ea va mai ridica unor moralul unora făcându-i să vadă și partea plăcută a unor secvențe de viață domestică sau de familie.
Între 21 mai, după ora 01:34′, și dimineața zilei de 23 mai, Peștii vor face efortul să se desprindă de niște emoții negative, de niște impresii proaste, de niște amintiri pe fondul unor evenimente care par că reeditează contextul în care s-au desfășurat, în trecut, alte ipostaze de viață, alte întâmplări care i-au condus la concluzii amare.
Acum, revenirea ecourilor acelor momente sunt de natură să-i facă să caute refugiul în activități de compensare prin care să-și protejeze sufletul și mintea. Între 23 mai, după ora 11:24′, și 24 mai, posibil succes, trecător dar binefăcător pentru starea de spirit a nativilor. În acest sector, își va exercita influența, în ziua de 23 mai, și Luna Plină în Săgetător care le-ar putea aduce celor maturi o reabilitare socio-profesională.